## L’Espai d’Art Contemporani de Castelló dedica un cicle de cine-concert a Luis Buñuel

*** El cicle ‘Buñuel 2.0’ combinarà la projecció de clàssics surrealistes de la cinematografia del director amb música en directe
* Les sessions tindran els dimarts 29 d’abril, 6 i 20 de maig, amb entrada lliure fins que es complete l’aforament**

L’Espai d’Art Comtemporani de Castelló (EACC), espai de l’Institut Valencià de Cultura, inicia un nou cicle de cine-concert dedicat a la figura del cineasta Luis Buñuel.

En esta ocasió, Espai Cinema amplia les seues habituals sessions cinematogràfiques incloent música en directe. El cicle ‘Buñuel 2.0’ aspira a oferir una experiència única que honre l’obra de l’il·lustre aragonés, promoga l’estima per la cinematografia i la música i facilite un diàleg enriquidor entre les dos formes artístiques, per a convertir-se en un homenatge a un dels directors més influents del segle XX coincidint amb el 125 aniversari del seu naixement.

El cicle s’inaugura el dimarts 29 d’abril, a les 2:.00 hores, amb la presentació del cicle a càrrec de Carlos Urrutia, que a més recitarà el poemari *El perro andaluz*.

A continuació, es projectarà *Un perro andaluz* i, en l’escenari, formant part d’este, actuarà Basilio Martí–Trío. El concert respectarà la disposició tradicional del cine mut, un espectacle musical en directe que acompanyarà la pel·lícula desproveïda de la seua banda sonora original.

La sessió inaugural es tancarà amb la projecció del documental *Comiendo erizos*.

El cicle continuarà el dimarts 6 de maig, a les 20:00 hores, amb la projecció del documental *Las Hurdes, tierra sin pan* i la música en directe de Juanjo Guillem i Reyes Oteo.

Finalment, el dimarts 20 de maig, ‘Buñuel 2.0’ conclourà amb *La edad de oro*, una de les grans obres del director de Calanda. Manu Cachero interpretarà la peça composta per a esta obra mitjançant l’ús de sintetitzadors, samplers i seqüenciadors.

Totes les sessions són d’entrada lliure fins que es complete l’aforament. Més informació en la [pàgina web de l’IVC](http://ivc.gva.es ).

Fecha: 28/04/2025